Diari Oficial de la Generalitat Valenciana


Sumari del DOGV 5516, del 21-05-2007 (2007/5834)

RESOLUCIÓ de 27 d'abril del 2007 del director general d'Habitatge i Projectes Urbans de concessió d'ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2007. Fase A.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5834


Data del document
:   27-04-2007

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * societat sense fins de lucre
    * habitatge social
    * administració local
    * suport econòmic
    * oficina d'informació
    * ajuda pública

Vista l'Ordre de 9 de gener de 2007, de la conselleria de Territori i Habitatge, per la qual es convoquen i s'aproven les bases reguladores de les ajudes al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari per a l'exercici 2007, publicada en el DOCV núm. 5436, de 25 de gener de 2007.  
Atés que les sol·licituds presentades en la fase A de la convocatòria han sigut examinades i valorades per la comissió tècnica establida en la base onze de l'annex I a l'ordre de convocatòria, aplicant els criteris descrits en l'apartat 3 d'aquesta.  
Vista la proposta d'adjudicació corresponent a la fase A de la convocatòria que eleva la comissió tècnica i, d'acord amb el punt primer, D) 2.a) de la Resolució de 13 d'agost del 2003, del conseller de Territori i Habitatge, sobre la delegació de l'exercici de competències en determinats òrgans de la conselleria (DOGV de 22.08.2003), resolc:  
Primer. Concedir, de conformitat amb les bases de la convocatòria, una subvenció a càrrec de l'aplicació pressupostària 99.60.85.7708.891.02.6 codi de línia T4874000 de l'estat de despeses del pressupost de la Generalitat Valenciana per a l'exercici 2007, per un import de tres-cents vint-i-nou mil cent setanta-set euros (329.177,00 €) que correspon al 39,92% de l'import global de la línia, als beneficiaris que a continuació apareixen i amb la següent dotació econòmica:  
Segon. No admetre la sol·licitud presentada per l'Associació de Veïns, Cultural i de Consumidors de Patraix per haver-ho fet fora del termini establit en la base novena punt 3 de l'Ordre de 9 de gener del 2007 que regula aquestes ajudes.  
Tercer. Destinar el crèdit sobrant d'aquesta fase, d'acord amb el que establix l'article 2.3 de l'Ordre de 9 de gener del 2007, per un import de sis-cents noranta-cinc euros (695,00 €), per a incrementar la dotació prevista per a la fase B.  
Quart. L'activitat objecte de subvenció és la prestació d'un servei integral d'informació, mediació social i assessorament en matèria d'habitatge per a facilitar l'accés a un habitatge digne als ciutadans.  
Cinqué. El pagament es realitzarà en el compte corrent de l'entitat financera designada per cada beneficiari.  
Sisé. Per a efectuar el pagament els beneficiaris han de presentar, abans del 15 de novembre del 2007, la documentació requerida en la base quinze de l'ordre de convocatòria de les ajudes.   
Seté. L'incompliment dels fins de la subvenció i els supòsits previstos en la base setze donaran lloc a la revocació de la resolució, i serà exigible el seu reintegrament en cas que no l'efectue voluntàriament el beneficiari i sense perjudici de les altres responsabilitats a què done lloc aquest incompliment.  
Segons el que disposen els articles 107, 116, 117 de la Llei 30/1992, de règim jurídic de les administracions públiques i del procediment administratiu comú i 10, 14, 46 de la Llei 29/1998, reguladora de la jurisdicció contenciosa administrativa, el present acte que posa fi a la via administrativa pot ser recorregut potestativament en reposició RESOLUCIÓ de 27 d'abril del 2007 del director general d'Habitatge i Projectes Urbans de concessió d'ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2007. Fase A. [2007/5834]Conselleria de Territori i Habitatgeo bé pot plantejar directament recurs contenciós administratiu en els terminis i davant dels òrgans que s'indiquen a continuació:   
a) El recurs de reposició ha d'interposar-se davant del conseller de Territori i Habitatge en el termini d'un mes comptador des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
València, 27 d'abril de 2007.- El director general d'Habitatge i Projectes Urbans, p. d. (Resolució de 13 d'agost del 2003, del conseller de Territori i Habitatge): Bernabé Bueno Miralles.